2025 تائپے چھُرؠ مار

19 دَسَمبَر 2025 ہس مَنٛز ووچانٛگ وینن تائپے، تائیوان کؠن دویٛو مقامو پؠٹھ دٔہلد اتھہٕ بم (سموک گرینیڈ) تہٕ لوٗکن پؠٹھ چھُرؠ وار، یَتھ مَنٛز ترٛےٚ نفر ہلاک تہٕ دیگر کاہ زخمی گٔیہِ۔  27 وہر ژۄل پُلیٖس نِش تہٕ گوٚمت ییٚلہ سُہ جونگشان سٹیشن نزدیٖک ایسلائٹ بک سٹور نانٛسی عمارتہٕ پیٚٹھٕ درٛاو۔

واقع
یہِ واقع گوٚو دُپھارس شُروع ییلہٕ حَملہٕ آوَرَن جونگشان ضِلہٕ مَنٛز پَنہِ رہٲیشی جاے تہٕ واریٛاہَن کھَڑا گاڑؠن نار دیُت۔ تَقریٖبَن شامٕکِس 5:24 بَجے، حَملہٕ آوَر ووت تائپے مین سٹیشن، یَتِہ تٔمؠ سِموک گرنیڈ پھُٹِرٲوٕنؠ تہٕ لوٗکَن پؠٹھ کوٚرُن حَملہٕ شُروع۔ اَتھ دۄران آو 57 وُہُر یُو چِیا-چَنٛگ حَملہٕ روکِنہٕ وِزِ چھُرؠ سٟتؠ زَخمی کَرنہٕ یِمہٕ سٟتؠ سُہ موٗد۔
اَمہِ پَتہٕ گوو حَملہٕ آوَر تَقریٖبَن شامٕکِس 6:00 بَجے جونگشان سٹیشَنَس پؠٹھ واقع ایسلیٹ سپیکٹرم شاپِنگ سینٹر۔ تٔمؠ ترٛٲوؠ مَزیٖد سِموک گرنیڈ تہٕ کوٚرُن چھُرؠ مار ہُنٛد سِلسِلہٕ جٲری۔ پُلیٖس نِش بَچنہٕ خٲطرٕ دِژ تٔمؠ ایسلیٹ بِلڈنگِ ہٕنٛدِ چھَتہٕ پؠٹھٕ ؤسؠ؛ پتہٕ آو سُہ ہَسپتالَس مَنٛز مۄردٕ قرار دِنہٕ۔
حَملہٕ آوَر

حَملہٕ آوَر سٕنٛز پہچان آیہِ چَنگ وین (27 وُہُر) سٕنٛدِ حِسابہٕ کَرنہٕ، یُس رِیپَبلِک آف چاینا آرمُڈ فورسِزُک برٛونٛہِم رُکُن اوس۔ تٔحقیٖقات مَنٛز گوٚو مَعلوم زِ تٔمؠ اوس اپریٖل 2024 پؠٹھٕ "رینڈم کِلِنٛگ" (بے تَرتیٖب مار دار) ہُنٛد منصوٗبہٕ بَنومُت۔ حُکۆمَتَن کوٚر مُنَظَم دِہشَت گَردی ہُنٛد اِمکان رَد، تہٕ ووٚنُکھ زِ اَمیُک مَقصَد اوس ذٲتی شِکایتہٕ تہٕ 2014 کِس تائےپو میٹرو حَملُک نَقٕل کَرُن۔

نَتایِج تہٕ اَثرات

 جٲنی نۄقصان: ترٛے مَرد گٔیہِ ہَلاک۔ 11 نَفَر گٔیہِ زَخمی، یِمَن مَنٛز زٕ سَخت زَخمی ٲسؠ۔
 عوٲمی صِحَت: تایوان سی ڈی سی (CDC) یَن کٔر کاؤنسلِنگ تہٕ ہیلتھ مانیٹرِنگ شُروع تِکیٛازِ اَکھ زَخمی اوس ایچ آیی وی (HIV) پازیٹِو، یَمہِ سٟتؠ خوٗنٕکِ ذٔریعہٕ بؠمٲرؠ پھولنُک خَطرٕ اوس۔
 بہادُری ہِنٛز ناماوٲری: تائپے کِس میئر چِیانگ وان-انَن کٔر یُو چِیا-چَنگ (57 وُہُر نفر) سٕنٛزِ بَہادُری ہٕنٛز تَریٖف۔ شَہَر سَرکارَن کوٚر اعلان زِ تَمِس یِیہِ یادگار بٲتھِ ذٔریعہٕ خَراجِ عٔقیٖدَت پیش کَرنہٕ تہٕ اَمِسُندِس خاندانہٕ یِیہِ مٲلی مَدَت دِنہٕ۔
 حِفاظَت: اَتھ واقع پَتہٕ آو تائپے کِس اَہَم ٹرانسپورٹ جاین تہٕ شاپِنگ جاین پؠٹھ پُلیٖس گَشتہِ مَنٛز فوری اِضافہٕ کَرنہٕ۔

حَوالہٕ
زٲژ:2025 واقعات